Emae i wantem moa seves blong kavman
Eria Administrata blong Emae i talem se Emae i kivim moa graon blong Kavman i putum ol seves blong hem blong save benefitim ol pipol.
Christopher Matariki i talem toktok long ofisiol opening blong ofis blong eria administrata long Tebakoro vilij long Emae.
Hemi talem ol pipol i wantem tumas se evri seves blong kavman i stap long aelan ia.
Jif John Tivaitinimat, Asisten jif blong Sangava vilij i kivim graon blong hem long Tebakoro eria we niufala ofis blong eria Administrata blog blong Emae i stap long hem.
“Mi kivim extra graon ia blong kavman i putum ol seves long hem,” Jif Tivaitinimata i talem.
Director blong Local Authority, Leith Veremaito, i talem se hemia hemi spirit we oli wantem luk long evri aelan.
Hemi talem se Emae bae hemi stap olsem wan exampol blong evri nara aelan i folem blong pipol i save kat akses long seves blong kavman.
“Tete hemi had blong kavman i acquirem graon blong putum seves long hem,” Mr Leith i talem.
“Emae oli kasem vinis seves blong Education mo health mbe oli stap askem blong gavman i putum seves blong police, yut mo sports, agriculture mo bank.
“Yumi plan blong kat 71 eria administrata bifo en blong yia.
“Mo ol eria administrata blong Sherpherd Outer aelan bae i happen bifo long May.
Ol pipol oli bin welkamem ol kavman ofisiol we i ko daon we director blong Local Authority, Leit Vermaito, nao lidim olgeta mo olgeta blong Shefa Provicial Council long sem taem i bin kat presens blong Minister blong Youth and Sports, Honoroble Willie Pakoa Satearoto mo wife blong hem.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn